cyanic-selkie/wikianc huggingface dataset:
Idrettsgallaen 2020
Hekkeløperen Karsten Warholm ble kveldens store vinner da han ble kåret til «Årets navn», «Årets mannlige utøver» og i tillegg vant «Utøvernes pris». Han kopierte med det prisene han vant under Idrettsgallaen 2018. Golferen Suzann «Tutta» Pettersen ble tildelt hedersprisen.
Musikalske og kulturelle innslag var ved Anna-Lisa Kumoji, Eirik Søfteland, Vazelina Bilopphøggers, Julie Bergan, Sigvart Dagsland og Karoline Krüger, Navid Rezvani, Nicolay Ramm, Erland Fagerli og Jon Niklas Rønning.
Jury og avstemning
Hovedjuryen for Idrettsgallaen 2020 bestod av Tore Øvrebø som leder, Karen-Marie Ellefsen, Hanne Haugland, Ola By Rise, Marit Bjørgen, Kjetil André Aamodt og Knut Holmann. Juryen nominerte utøvere og valgte vinnere i samtlige kategorier, foruten Årets navn som ble valgt etter en egen avstemning på NRKs nettsider og «Utøvernes pris» som ble kåret etter avstemning blant toppidrettsutøvere. «Årets ildsjel» hadde egen jury med Kjetil André Aamodt som leder, Marit Bjørgen, Aida Dahlen, Ragnhild Gulbrandsen, Astrid Uhrenholdt Jacobsen, Are Strandli og Olaf Tufte.
Årets navn
Prisen ble delt ut etter avstemning med de som spilte «100 meter quiz» og registrerte seg på NRKs hjemmesider.
Årets kniksen / Gullballen
Prisen Gullballen (Årets kniksen) 2019 ble delt ut i forkant av Idrettsgallaen og hedret de beste norske kvinnelige og mannlige fotballspillerne i 2019. Prisen ble delt ut av på vegne av Norges fotballforbund. Klubbene som er angitt er de fotballklubbene spillerne spilte for i året 2019 som prisen gjelder.
Framsóknarflokkurinn
Framsóknarflokkurinn (Fremskrittspartiet) er et politisk parti på Island. Det tilhører det politiske sentrum og har deltatt i flere samarbeidsregjeringer.
Partiet ble etablert da Bændaflokkurinn (Bondepartiet – eldre) og Óháðir bændur (Uavhengige bønder) slo seg sammen i 1916.
Nåværende partileder er Guðni Ágústsson som overtok da partileder Jón Sigurðsson trakk seg etter et sviende valgnederlag i alltingsvalget 2007. Partiet hadde vært en koalisjonspartner i ulike regjeringer med Sjálfstæðisflokkurinn (Selvstendighetspartiet) og selv om de to partiene beholdt flertallet etter valget i 2007, gikk Fremskrittspartiet kraftig tilbake og gjorde sitt dårligste valg noensinne. Partiet trakk seg tilbake som opposisjonsparti, mens det sosialdemokratiske Samfylkingin ble de konservatives nye koalisjonspartner.
Partiet har som oftest vært landets nest største og deltatt i regjeringsdannelser både mot venstre og høyre.
Costa Ricas kantoner
Costa Ricas kantoner (spansk entall cantón, flertall cantones) er Costa Ricas administrative inndeling på andre nivå. Landet er delt inn i sju provinser, som i sin tur består av til sammen 81 kantoner. Kantonene deles på sin side inn i distrikter. Hver kanton styres av en statlig enhet kalt municipalidad, som består av et kommuneråd (Concejo Municipal) og en ordfører (alcalde/alcaldesa).
Kantonen med størst befolkning i henhold til folketellinga fra 2011 er hovedstadskantonen San José med om lag 288 000 innbyggere, etterfulgt av Alajuela med rundt 255 000 og Desamparados med omtrent 208 000. Kantonene med færrest innbyggere er Turrubares med om lag 5 500, og San Mateo med rundt 6 100. Landets største kanton i flatemål er San Carlos med et areal på 3 347,98 km², noe som er større enn provinsene Heredia og Cartago. Deretter følger kantonene Talamanca på 2 809,93 km² og Pococí på 2 403 km². De minste kantonene er Flores med et areal på 6,96 km², og San Pablo på 7,53 km². Kantonen som er delt inn i flest distrikter, er Puntarenas, med 16. Parrita er den eneste kantonen som består av bare ett distrikt.
Fra de 14 opprinnelige kantonene i 1848 har antallet steget gradvis ved at eksisterende kantoner har blitt delt opp. Den gjeldende loven for Costa Ricas administrative inndeling er nr. 4366 av 19. august 1969, og sier at det for at en ny kanton skal kunne opprettes, må den ha minst én prosent av republikkens totale befolkning. Det har ikke kommet til noen nye kantoner siden Garabito ble oppretta 25. september 1980.
Politisk organisering
Hver kanton styres av en statlig enhet som kalles municipalidad. Begrepet reflekterer at kantonene i Costa Rica har tilnærma samme funksjon som municipios («kommuner») i mange andre spansktalende land. Denne enheten består av to organer: et kommuneråd (Concejo Municipal) og et utøvende organ som kun utgjøres av en ordfører (alcalde/alcaldesa municipal), en tittel som ble innført i 1998.
Ordførerens hovedoppgaver er å være bindeledd mellom kommunerådet, distriktsråda og hele det administrative apparatet i kantonen, og å godkjenne og gjennomføre vedtak gjort av kommunerådet. Antall medlemmer i kommunerådet varierer fra en kanton til en annen, og de velges inn ved lokalvalga som avholdes hvert fjerde år. Lederen for rådet har tittelen kommunepresident (presidente municipal). Rådets hovedoppgave er å administrere kantonen på lokalt nivå, og er ansvarlig for å planlegge kantonens grunnleggende politikk og fastsette budsjettene. Mer spesifikt har det ansvar for blant annet by- og landbruksplanlegging, samt organisering av kulturlivet, helse- og utdanningstilbudet og næringslivet. Hver kommunepresident nedsetter en rekke arbeidskommisjoner som jobber med spesifikke saker.
Kolonitida
Lokaladministrasjonens historie i Costa Rica går tilbake til 1561, da de spanske koloniherrene oppretta det første kommunestyret (ayuntamiento) i landets første by, Castillo de Garcimuñoz, i det som i dag er kantonen Santa Ana. Denne byen ble seinere flytta østover og fikk navnet Cartago. Etter hvert som spanjolene grunnla flere byer, ble det oppretta flere kommunestyrer, men de gjennomførte ikke noen politisk inndeling av hele landet.
I kolonitida besto kommunestyrene i hovedsak av representanter for det urbane aristokratiet. De hadde et viktig sosialt, politisk og økonomisk ansvar, men gikk gjennom flere kritiske faser på grunn av mangel på økonomiske midler og dårlig organisering. I 1812 trådte den såkalte Cádiz-konstitusjonen i kraft, noe som førte til at det ble oppretta lokalstyrer (cabildo) i alle de største byene i Costa Rica, deriblant San José, Alajuela og Heredia, som ikke tidligere hadde hatt det, i tillegg til i en rekke mindre landsbyer.
Selvstendighet og opprettelsen av kantoner
Da Costa Rica ble selvstendig fra Spania 15. september 1821 og ble en del av Den mellomamerikanske føderasjonen, ble det ikke gjort noen eksplisitt lovfesting om kommunestyrer eller andre typer lokaladministrasjoner, men i 1825 beslutta Costa Ricas regjering at alle bosetninger i landet, uansett størrelse, skulle opprette sitt eget kommunestyre med ansvar for alle offentlige tjenester.
Costa Rica erklærte seg uavhengig fra føderasjonen i 1837, og i den reviderte grunnloven av 1847, samme år som landet ble republikk, ble for første gang landet delt inn i provinser og kantoner. Denne inndelinga var gjeldende fra og med 7. desember 1848, og besto av i alt fem provinser og 14 kantoner:
Området rundt havnebyen Puntarenas ved Stillehavet hadde status som comarca og var uavhengig av provinsene. I 1867 ble imidlertid provinsen Puntarenas oppretta, bestående av de to kantonene Central og Esparza (sistnevnte overført fra provinsen Alajuela). De bebodde områdene rundt Golfo Dulce og de indianske landsbyene Térraba og Boruca sørvest i landet ble en del av kantonen Central.
Det som i dag er provinsen Limón, langs den karibiske kysten øst i landet, var fra 1848 en del av kantonen Paraíso, men i 1870 fikk den status som comarca. I 1892 ble provinsen Limón oppretta, med én eneste kanton.
Den første nye kantonen som oppsto etter 1848, var San Ramón i provinsen Alajuela, som ble etablert i 1856. Kantonen Curridabat y Aserrí forsvant i 1862, da kantonen Desamparados ble oppretta, og Aserrí ble en del av denne, mens Curridabat ble gjort om til et distrikt i kantonen San José. Aserrí ble en selvstendig kanton i 1882, og Curridabat i 1929.
Fra og med slutten av 1860-åra ble det oppretta nye kantoner i forholdsvis raskt tempo. Dette fortsatte fram til 1980, da Garabito som landets foreløpig yngste kanton så dagens lys. Den følgende tabellen viser antall kantoner i Costa Rica i utvalgte år:
Liste over kantonene
Costa Rica består i dag av følgende 81 kantoner:
US Open Championship 1980
US Open Championship 1980 ble arrangert i Springfield, New Jersey i USA i 1980.
Elverum Fotball i 2013
Sesongen 2013 spiller  i Adeccoligaen.
Tabellen
{|
Serie
(etter 4. serierunde)
12 mål
Elverum 2
Reservelaget til spiller i 2013 i 4. divisjon fotball for herrer.
Call of Duty: World at War – Final Fronts
Call of Duty: World at War – Final Fronts er et førstepersonsskytespill i Call of Duty-serien til PlayStation 2.
Det kom ut i 2008. Spillet er satt til andre verdenskrig og følger flere fronter, blant annet den amerikanske i Stillehavet og ved Ardenneroffensiven, og den britiske mens de sloss mot tyskerne om Rhinen. Spillet ble utviklet av Rebellion Developments og ble gitt ut av Activision. Det var det siste Call of Duty-spillet som kom ut på PlayStation 2.
Handling
Spillet ligner på tidligere Call of Duty-spill, hvor spilleren kan få hjelp fra en gruppe datastyrte soldater fra både Storbritannia og USA, som hjelper spilleren ved å skyte motstandere eller gjennomføre forskjellige oppdrag. Disse oppdragene kan spenne fra infanteri, infiltrasjon, snikskytter-oppdrag eller overfall i større skala, til konfrontasjoner om natten, eller stridsvogn-angrep. Spilleren kan ta på seg rollen som en amerikansk soldat på forskjellige øyer i Stillehavet, og som en britisk eller amerikansk soldater i Europa under andre verdenskrig.
I kampanjene i Stillehavet får spilleren rollen som menig Joe Miller (en referanse til Call of Duty: World at War hvor hovedpersonen heter C. Miller) sammen med sersjant Roebuck og menig Polonsky, som må kjempe seg gjennom det japanske forsvaret på Guadalcanal, Betio, Saipan og Okinawa. De europeiske kampanjene har tre forskjellige hovedpersoner: menig Tom Sharpe fra den britiske 6. luftbårne divisjon, menig Lucas Gibson fra den amerikanske 80. infanteri-divisjonen, samt sersjant Alex McCall som er med på ett stridsvogn-oppdrag. Dette settet med oppdrag ser amerikanerne og britene. Spilleren skal blant annet bidra i konflikten rundt den belgiske byen Bastogne, og ta kontroll over byen Wesel under Operasjon Varsity. I tillegg skal spilleren være med og ta kontroll over Adolf Hitlers fødested, Braunau am Inn i Østerrike.
Salim Barakat
Salim Barakat (arabisk: سليم بركات‎‎, kurdisk: Selîm Berekat‎; født 1. september 1951 i Qamishli i Syria) er en kurdisk-syrisk romanforfatter og poet.
Newfoundlender
En newfoundlender kan vise til:
Salim Barakat
Liv og virke
Barakat vokste opp i Qamishli i det nordlige Syria og tilbrakte det meste av sine ungdomsår der. I 1970 flyttet han til Damaskus for å studere arabisk litteratur, men etter ett år flyttet han til Beirut der han bodde til 1982. Mens han bodde i Beirut publiserte han fem diktsamlinger, en dagbok og to bind av en selvbiografi. Han flyttet til Kypros og var der administrerende redaktør for den palestinske ukebladet Al-Karmel, under sjefredaktør Mahmoud Darwish.
Han bosatte seg i 1999 i Sverige.
Mork kraftverk
Det er et elvekraftverk som utnytter et fall på 226 meter i Erdalselva.
Installert effekt er 9,9 MW fra en peltonturbin. Årsproduksjon er 43 GWh.
Hafslund Eco Vannkraft AS er hovedeier i Mork Kraftverk AS. Grunneiere i Erdal eier 33 prosent. Kraftverket ble satt i drift 23.Juni 2022.
Det var i 2012 gitt konsesjon for et større kraftverk på 35 MW / 95 GWh, med 365 meter fallhøyde. Men det var ikke lønnsomt.
Dancer in the Dark
Dancer in the Dark er en dansk dramafilm og musikal fra 2000, skrevet og regissert av Lars von Trier. Dette er den tredje og siste i hans «Golden Heart»-trilogi. Hovedrollen spilles av Björk.
Filmen vant Gullpalmen under Filmfestivalen i Cannes.
Sammendrag
I delstaten Washington i 1964 har Selma Ježková, en immigrant fra Tsjekkia, flyttet til USA sammen med sin sønn Gene Ježek. De lever et liv i fattigdom, og Selma arbeider ved en fabrikk sammen med hennes gode venninne Kathy - som hun gir kallenavnet Cvalda. Hun leier en bobil på eiendommen til politimannen Bill Houston og hans kone, Linda. Hun blir også forfulgt av den sjenerte Jeff, som også arbeider ved den samme fabrikken. Selma har en degenerativ øye-tilstand, og er i ferd med å miste synet. Hun forsøker å spare opp nok penger til å betale for en operasjon som kan forhindre hennes unge sønn fra å miste synet. I hennes daglige liv forsvinner Selma ofte inn i dagdrømmer. Snart forstår Jeff og Cvalda at Selma knapt kan se i det hele tatt. I tillegg avslører Bill for Selma at hans veldig materialistiske og overfladiske kone bruker mer enn lønnen han får inn, og at banken snart kommer for å ta over eiendommen hans.
For å trøste Bill, avslører Selma sannheten om øynene hennes i håp om at de sammen kan bevare hverandres hemmeligheter. Bill gjemmer seg senere i et hjørne av Selmas hjem, vel vitende om at hun ikke kan se ham - og han ser på når hun gjemmer litt penger på kjøkkenet. Dagen etter, etter å ha ødelagt en maskin på jobben, blir Selma sparket fra fabrikken. Når hun kommer hjem og skal legge vekk den aller siste lønnen hennes, oppdager hun at boksen er helt tomt. Hun planlegger å rapportere dette tyveriet til Bill og Linda, bare for å høre fra Linda hvordan Bill nylig har fått tak i en stor sum penger. Selma vet at Bill egentlig var helt blakk, og at pengene hun nettopp har fått tak i må være hennes. Hun konfronterer Bill og forsøker å få alle pengene sine tilbake. Han trekker en pistol mot henne, og i en slåsskamp blir han skadd. Bill ber Selma om å ta livet hans, og forteller henne at dette vil være den eneste måten hun noen gang kan få tilbake pengene han stjal fra henne.
Michael Chertoff
Michael Chertoff (født 28. november 1953 i Elizabeth i New Jersey i USA er en amerikansk advokat og tidligere embedsmann.
Han var USAs sikkerhetsminister under president George W. Bush.
Usbekistan under Sommer-OL 2016
Usbekistan deltok under Sommer-OL 2016 i Rio de Janeiro, Brasil i perioden 5. – 21. august 2016. Den usbekiske troppen bestod av 70 utøvere som deltok i femten ulike idrettsgrener. Dette var sjette gangen gangen Usbekistan deltok i et sommer-OL siden landet ble selvstendig fra Sovjetunionen. Bokseren Bakhodir Jalolov var landets flaggbærer under åpningsseremonien.
Michael Chertoff
Han medforfattet lovverket kalt USA PATRIOT Act. Han var dommer i United States Court of Appeals for the Third Circuit, var føderal aktor, og assistent til USAs Attorney General. Han etterfulgte Tom Ridge som U.S. Secretary of Homeland Security den 15. februar 2005.
Usbekistan under Sommer-OL 2016
Svømming
Følgende svømmere fra Usbekistan kvalifiserte seg for Sommer-OL 2016:
Michael Chertoff
Etter at hans tjenestetid som sikkerhetsminister var omme i januar 2009, opprettet han allerede i mars 2009 Chertoff-Group i Washington DC, som tilbød sine rådgivningstjenester både til næringsliv og regjeringsverk vedrørende sikkerhet og risikohåndtering. Med seg i selskapet fikk Chertoff med seg sin tidligere viseminister Paul A. Schneider og de tidligere statssekretærer for sikkerhet (Homeland Security), Charles E. Allen og admiral Jay M. Cohen. Dessuten tilkom Michael V. Hayden, som hadde vært øverste sjef for de amerikanske hemmelige tjenester.
I diskusjonen om skjerpede sikkerhetskontroller i internasjonal luftfart etter det forsøkte terrorangrep på Northwest Airlines 253 i desember 2009 gjorde Chertoff seg bemerket som sterk lobbyist for innføring av whole body scanning (oppfattet som «nakenscanning»).
Andrew Luck
Til tross for at han ble sett på som en sterk kandidat til å være første pick i NFL Draft 2011 bestemte Luck seg for å fortsette på Stanford som junior. Ett år senere ble han plukket opp som nummer 1 totalt i NFL Draft 2012. I hans tre første sesonger ledet han Colts til sluttspillet tre ganger, inkludert to divisjonstitler i AFC South i 2013 og 2014, og ble utvalgt til Pro Bowl hver sesong. I NFL-sluttspillet i 2013–14 ledet han Colts til den nest største comebackseieren i NFLs historie over Kansas City Chiefs. Luck er best kjent for sitt pasningsspill, men har også vist seg å være sterk på løp.
Under 2016-sesongen pådro Luck seg en skade i kasteskulderen, men fortsatte å spille. I offseason det året undergikk han en operasjon som førte til at han gikk glipp av hele 2017-sesongen. Han returnerte året etter, og ble rangert som nummer to i ligaen på touchdownpasninger, og personlig rekord i flere kategorier. Han ledet Colts til ti seiere og sitt første sluttspill siden 2014. Han ble utvalgt til sitt fjerde Pro Bowl, og vant prisen for Comeback Player of the Year. Til tross for en vellykket sesong pensjonerte Luck seg i forkant av den neste sesongen, og viste til problemer med skader han hadde pådratt seg i sin karriere. Som et resultat av sin suksess på banen og at han pensjonerte seg 29 år gammel blir Luck av mange sett på som den beste profesjonelle idrettsutøveren til å avslutte karrieren sin på topp.
Tidlig liv
Luck ble født i Washington, D.C. til Oliver Luck som var kommissær for XFL (2020), tidligere quarterback ved West Virginia University og tidligere quarterback i NFL for Houston Oilers, og Kathy (født Wilson) Luck.
Oliver Luck var general manager for to lag i World League of American Football før han ble ligaens president, så Andrew tilbragte mye av sin barndom i London og Frankfurt, Tyskland, hvor han gikk på Frankfurt International School. Han er den eldste av fire barn, inkludert søstrene Mary Ellen og Emily og broren Addison. Mary Ellen er uteksaminert fra Stanford, hvor hun spilte volleyball, Emily går for tiden på Stanford, og Addison bodde i Morganton, Vest-Virginia før faren måtte flytte til Indianapolis for arbeid. I London gikk Andrew på The American School in London. Som et resultat av sin oppvekst i London er Andrew en fotballtilhenger. Luck har selv sagt at "I try to support as many of the American fellows playing [in the Premier League] as possible." Hans favorittlag er Houston Dynamo ettersom at faren hans var lagets president da det ble stiftet, og general manager.
Luck-familien flyttet tilbake til Texas da Oliver Luck ble valgt til CEO for Harris County-Houston Sports Authority. I Houston gikk ANdrew på Stratford High School, hvor han kastet for 7 139 yards og 53 touchdowns i løpet av sin spillekarriere der, med 2 085 yards på løp. Luck var også en valedictorian i avgangsklassen i 2008. Rivals.com rangerte han som en 4-stjerners rekrutt, og han ble rangert som #4 av quarterbacks i 2008. I 2008 spilte han i U.S. Army All-American Bowl. Han endte opp med å velge Stanford over tilbud fra Northwestern, Oklahoma State, Purdue, Rice og Virginia, etter å ha blitt rekruttert av Stanfords hovedtrener Jim Harbaugh.
College-karriere
Etter å ha akseptert en invitasjon med stipend til Stanford University spilet Luck for trenerne Jim Harbaugh og David Shaw på Stanford Cardinal fra 2008 til 2011.
2009-sesongen
Etter å ha vært en "redshirt" i sitt første år i 2008 ble Luck startende quarterback i 2009 over Tavita Pritchard, og ble med det den første freshman på Stanford til å få posisjonen siden Chad Hutchinson i 1996. I sin første sesong ledet Luck Cardinal til seiere over topp 10-lagene Oregon og USC, og nådde Sun Bowl. Laget spilte med et fokus på løp, og Luck kastet for 2 575 yards. Totalt sanket Luck 2 929 yards, femte flest i Stanfords historie. Han ledet Pac-10 i pass efficiency rating med 143,5, og var nummer to i Pac-10 i offense totalt.
Luck skadet en finger på kastehånden sin i Cardinals siste kamp i seriespillet mot Notre Dame. Han ble operert i forkant av Sun Bowl, og spilte derfor ikke i kampen.
2010-sesongen
I 2010 skulle Luck vise seg å være en av landets beste spillere. Han ble utpekt til Pac-10 Offensive Player of the Year og ble enstemmig valgt til All-Pac-10 First Team. Luck ledet Stanford til et sesongresultat på 12–1, #4 på APs rangering, og seier i Orange Bowl. I Orange Bowl ble Luck utpekt til MVP med fire touchdownpasninger da Stanford vant 40–12 mot Virginia Tech. Luck ledet Pac-10 i pass efficiency rating for andre år på rad med 170,2. Han ledet også conferencen med yards samlet, 3 791, pasningsyards på 3 338 og touchdownpasninger med 32. Han hadde 453 yards på løp, en universitetsrekord for quarterbacks, hvor tre løp var på over 50 yards. Lucks 32 touchdownpasninger var en ny rekord ved Stanford, med 5 flere enn den gamle rekorden som var delt mellom John Elway og Steve Stenstrom. Han slo også skolens gamle rekord for yards totalt på 3 398, satt av Stenstrom, med sinde 3 791. Han satte sesongrekorder ved Stanford for prosentandel fullførte pasninger (70,7%) og pass efficiency rating (170,2). For sine prestasjoner mot Arizona og California ble han utpekt til Pac-10 Offensive Player of the Week.
Ved sesongslutt hadde Luck to år igjen av college. Han kunne valgt å delta under NFL Draft 2011, men annonserte den 6. januar 2011 at han skulle fullføre graden sin ved Stanford. Flere kommentatorer og journalister så på han som den beste quarterbacken i college football på tiden. I desember 2010 ble Luck projisert til å være første pick i NFLs draft i 2011 dersom han hadde deltatt av Sporting News.
2011-sesongen
I 2011 ledet Luck Stanford til et sesongresultat på 11–2 samt en tur til BCS Bowl, Fiesta Bowl mot Oklahoma State, samt en rangering som #7 i APs toppliste. Han vant Maxwell Award og Walter Camp Player of the Year Award. Han var nummer to for Heisman Trophy for andre år på rad, som den fjerde spilleren noensinne. Han ble valgt til First Team All America (AFCA, Walter Camp, ESPN.com, Pro Football Weekly). Han ble utpekt til Pac-12 Offensive Player of the Year som den femte spilleren noensinne til å vinne tittelen to ganger (etter John Elway, Charles White, Reggie Bush og Rueben Mayes). Han ble utvalgt til First Team All-Pac-12 for andre år på rad. Luck satte en ny Stanfordrekord med 82 touchdownpasninger i sin karriere, fem mer enn John Elways rekord på 77. Han slo også sin forrige rekord for flest touchdownpasninger i én sesong med 37. Han slo Steve Stenstroms skolerekord for flest yards totalt, med 10 387 over Stenstroms 9 825, og ble Stanfords leder i antall seiere av en startende quarterback med 31, samt seierprosent av en startende quarterback med .816 (31–7. Han slo Pac-12-rekordene for passing efficiency rating i en spillers karriere (162,8) og prosentandel fullførte pasninger i en karriere (67,0%). Han slo også sin egne Pac-12 rekord for høyest prosentandel fullførte pasninger i en sesong (71,3%). Etter kampen mot Washington State ble han utpekt til Pac-12 Offensive Player of the Week. Han vant Academic All-America of the Year-prisen for 2011.
Statistikker
Kilde: Andrew Lucks profil på Sports-Reference.com
Priser og titler
2011-sesongen
Arv
For Stanfords tilhengere var Lucks individuelle priser mindre viktige enn effekten han hadde på skolens amerikansk fotballprogram:
I 2012 fikk Stanfords stilling som offensive coordinator et nytt navn, "Andrew Luck Director of Offense" etter en anonym donasjon.
Profesjonell karriere
Den 24. april annonserte Ryan Grigson, Colts' general manager, at laget skulle velge Luck med sitt første pick i draftet. Dette ble gjort offisielt den 26. april 2012. Luck var den fjerde quarterbacken fra Stanford til å være første pick totalt i et NFL draft, etter Bobby Garrett i 1954, Jim Plunkett i 1971, og Elway i 1983. Luck var den andre quarterbacken til Stanford til å bli valgt med første pick totalt av Colts, etter Elway.
2012-sesongen
Den 19. juli 2012 signert Luck en 4-årig kontrakt med Indianapolis Colts til en verdi av $22 millioner. Avtalen gjorde Luck til den fjerde startende quarterbacken for Colts i de to siste sesongene, etter Kerry Collins, Curtis Painter, og Dan Orlovsky. I sin debutkamp, en sesongoppkjøringskamp mot St. Louis Rams, var Lucks første pasning en 63-yard touchdown til running back Donald Brown. Han kastet også en touchdownpasning receiver Austin Collie. I sin andre sesongoppkjøringskamp, hvor Colts tapte 26–24 mot Pittsburgh Steelers, spilte Luck i første halvdel og løp for én touchdown og kastet to interceptions.
I sin første seriekamp kastet Luck sin første interception til Chicago Bears' cornerback Tim Jennings og sin første touchdownpasning til Donnie Avery. Ved kampens slutt hadde Luck fullført 23 av 45 pasninger for 309 yards, én touchdown og tre interceptions, mens Colts tapte kampen 41–21. Mot Minnesota Vikings uken etter kastet Luck for 224 yards med to touchdowns og ingen interceptions for sin første seier i profesjonell fotball. Luck sikret sin første borteseier i uke 8 mot divisjonsrivalene Tennessee Titans. En touchdownpasning til running back Vick Ballard under første drive på overtid sikret en 19–13 seier for Colts. I uke 9 mot Miami Dolphins kastet Luck for 433 yards, som var en ny rekord for en rookie quarterback (han slo Cam Newtons 432 mot Green Bay Packers i 2011). Han sendte senere sin trøye fra kampen til Pro Football Hall of Fame. Ved slutten av uke 9 hadde Luck like mange yards som sin forgjenger, Peyton Manning. Med en seier mot Detroit Lions i uke 13 satte Luck en rekord for flest seiere av en rookie quarterback draftet som nummer 1 i NFLs historie med åtte.
Luck startet i hver eneste kamp og ledet Colts til 11 seiere—en rekord for rookie quarterbacks draftet som nummer 1, 3 flere enn den forrige rekorden—og nådde sluttspillet med et lag som hadde avsluttet fjoråret 2–14. I kampen mot Kansas City Chiefs den 23. desember 2012 slo Luck rekorden for flest pasningsyards i én sesong av en rookie med 4 183. Cam Newton holdt den gamle rekorden på 4 051 yards.
2013-sesongen
Den 6. oktober ledet han Colts til en 34–28 seier mot de ubeseirede Seattle Seahawks i sin første kamp mot quarterback Russell Wilson. Kampen gav også Luck sin niende comebackseier i fjerde kvarter, og Seattles først tap i seriespillet siden 25. november 2012. Colts reiste til San Diego for Lucks første Monday Night Football-kamp, mot Chargers i uke 6, hvor Indianapolis tapte 19–9. I uke 7 returnerte Peyton Manning til Lucas Oil Stadium for en NBC Sunday Night Football-kamp. Colts ledet ved halftime, 26–14, og overlevde knapt et comeback fra de ubeseirede Denver Broncos for et sluttresultat på 39–33. Seieren stanset også Denvers seierrekke i seriespillet på 17 kamper. Luck ble utpekt til AFC Offensive Player of the Week for sine prestasjoner i kampen, med 21 av 38 pasninger for 228 yards, 3 touchdownpasninger, 1 rushing touchdown og ingen interceptions. Etter en bye i uke 8 vant Luck sin tiende comebackseier i fjerde kvarter med 15 poeng for et sluttresultat på 27–24 mot Houston Texans. Han kastet tre touchdownpasninger til T. Y. Hilton og avsluttet kampen med 271 pasningsyards. I uke 14 vant Colts sin første divisjonstittel under Luck, og var det første laget til å sikre en divisjonstittel i sesongen. Uken etter kastet Luck to touchdownpasninger i den andre divisjonskampen mot Texans, som Colts vant 25–3.
Mot Kansas City Chiefs i uke 16 kastet Luck for 241 yards og én touchdown i en 23–7 seier. Han gikk dermed forbi Peyton Manning for andreplass i pasningsyards gjennom 2 sesonger med 7 914 (Manning hadde 7 874 i sine to første sesonger). I sesongens siste kamp slo Luck Cam Newtons rekord for pasningsyards i en spillers to første sesonger med 8 196 yards (Newton hadde 7 920) etter en seier mot Jacksonville Jaguars.
Luck spilte sin første sluttspillkamp på hjemmebane den 4. januar 2014 mot 5. seed Kansas City Chiefs i Wild Card-runden. Colts lå under med 28 poeng før Luck ledet et historisk comeback og avsluttet kampen med en 64-yard touchdownpasning til T. Y. Hilton for å sikre ledelsen og seieren, 45–44. Luck fullførte 29 pasninger for 433 yards og 4 touchdowns. Kampen var det nest største comebacket i NFL-sluttspillets historie og det største comebacket uten overtid. Kampen ble rangert som den beste i 2013 på NFL.com. Colts tapte mot New England Patriots, 43–22, i divisjonsrunden uken etter. Luck kastet for 331 yards, to touchdowns og fire interceptions.
Luck ble utvalgt til sitt andre Pro Bowl den 19. januar 2014 og erstattet Russell Wilson som spilte i Super Bowl XLVIII. Han ble valgt som nummer én av Deion Sanders.
2014-sesongen
I sesongåpningen 2014 møtte Luck sin forgjenger Peyton Manning for andre gang. I kampen, som Broncos vant 31–24, sanket Luck 370 pasningsyards med 2 touchdowns og 2 interceptions. I et nederlag mot Philadelphia Eagles i uke 2 kastet Luck tre touchdownpasninger, og forbigikk med det Jim Harbaugh på Colts' toppliste. Mot Jacksonville Jaguars i uke 3 klarte Luck å unngå tre strake nederlag på rad for første gang i sin karriere med 31 av 39 pasninger for 370 yards og fire touchdowns i en 44–17 seier, som også sikret hans tredje AFC Offensive Player of the Week-tittel.
Da Colts slo Tennessee Titans i uke 4 ble Luck den første quarterbacken i NFLs historie til å kaste for over 370 yards, fire touchdowns og en prosentandel fullførte pasninger på minst 70% i flere kamper på rad. Uken etter vant Colts 20–13 over Baltimore Ravens, hvor Luck kastet for 312 yards og en touchdown, samt en rushing touchdown. Luck hadde over 300 yards for fjerde kamp på rad under en Thursday Night Football-kamp mot Houston Texans uken etter. Ved slutten av uke 6 hadde Luck kastet for 1 987 yards og 17 touchdowns, hans beste prestasjon over seks kamper noensinne, som gjorde ham til lederen i begge statistikkene i ligaen.
I uke 13 satte Luck en personlig rekord med 5 touchdownpasninger ien 49–27 seier over Washington Redskins. Han ble også den første quarterbacken til å nå 4 000 pasningsyards i 2014. Den 4. desember ble Luck utpekt til AFC Offensive Player of the Month for november. I løpet av måneden hadde Luck samlet opp 1 280 pasningsyards, 12 touchdowns, og en quarterback rating på 112,0. På vei inn i uke 14, mot Cleveland Browns, trenge Luck bare 81 pasningsyards for å slå Peyton Mannings rekord for flest pasningsyards av en quarterback i sine første tre sesonger. Luck tok rekorden med 294 pasningsyards, og ordnet et comeback i fjerde kvarter med en 1-yard touchdownpasning til T. Y. Hilton for en 25–24 seier.
Etter en seier mot Texans i uke 15 hadde Luck sikret sluttspillet for Colts for tredje år på rad. I tillegg til divisjonstittelen ble Luck utvalgt til sitt tredje Pro Bowl på rad. I sesongavslutningen slo Luck Peyton Mannings lagrekord for flest pasningsyards i én sesong. Han ble også den åttende quarterbacken i NFLs historie med over 40 touchdownpasninger i én sesong. I Wild Card-runden møtte Colts Cincinnati Bengals. Luck fullførte 31 av 44 pasninger for 376 yards og én touchdown mens Colts vant 26–10. Han fortsatte sluttspillet med 27 av 43 pasninger for 265 yards, 2 touchdowns og 2 interceptions i Colts' 24–13 seier over Denver Broncos i divisjonsrunden. I AFC Championships Tapte Luck og Colts 45–7 mot New England Patriots. Luck ledet også ligaen i touchdownpasninger for første gang i sin karriere.
I Pro Bowl var Luck startende quarterback på Team Carter. I kampen fullførte han ni av ti pasninger for 119 yards og 2 touchdowns.
Rudolf Vrba
Rudolf Vrba, født Walter Rosenberg (1924–2006) var en kanadisk farmakolog av tsjekkoslovakisk opprinnelse. Han var en av fem jøder som under andre verdenskrig klarte å rømme fra Auschwitz og fortalte omverdenen om massemordet som pågikk der.
Andrew Luck
2015-sesongen
Den 9. april annonserte Colts at de kom til å beholde Luck i ett femte år, som garanterte ham en utbetaling på $16,55 millioner i 2016. I uke 4 og 5 gikk Luck for første gang glipp av kamper med en skulderskade. Reserven Matt Hasselbeck tok over stillingen og ledet laget til en 16–13 seier på overtid mot Jacksonville Jaguars, og deretter en 27–20 seier over Houston Texans under Thursday Night Football. Luck var tilbake den 18. oktober da COlts tapte 34–27 mot New England Patriots. Den 2. november ledet Luck laget til overtid etter å ha ligget under med 17 poeng mot Carolina Panthers, men hans tredje interception for kvelden førte til en seier for Panthers, 29–26. Den 10. november ble det annonsert at Luck kom til å være ute mellom 2 og 6 uker med en nyreskade og en delvis revnet magemuskel, skader han pådro seg i fjerde kvarter da Colts slo de ubeseirede Denver Broncos 27–24 to dager tidligere. Helbredelsesprosessen skulle vise seg å ta lengre tid enn forventet, og Luck endte opp med å være ute resten av sesongen. Colts nådde ikke sluttspillet for første gang med Luck på laget, og avsluttet sesongen 8–8. Han ble rangert som #92 på NFL Top 100 Players of 2016.
2016-sesongen
Den 29. juni annonserte Colts at Luck hadde signert en 6-årig kontraktforlengelse verdt $140 millioner med $87 millioner garantert, som gjorde ham til den best betalte spilleren i ligaen. I en 41–10 seier over New York Jets i uke 13 hadde Luck 278 pasningsyards og fire touchdowns, som tjente ham AFC Offensive Player of the Week-tittelen. I 2016-sesongen kastet Luck for 4 240 yards og 31 touchdowns, og hadde en karriererekord med en prosentandel fullførte pasninger på 63,5%, til tross for at han stod over en kamp med en hjernerystelse. Han ble rangert som #51 på NFL Top 100 Players of 2017. Ikke lenge etter sesongslutt hadde Luck en skulderoperasjon på kastearmen (høyre) for å fikse en skade som stammet fra 2015.
Rudolf Vrba
Vrba ble i juni 1942 deportert fra Republikken Slovakia til Auschwitz. Sammen med Alfréd Wetzler (1918–1988) klarte han i april 1944 å flykte fra leiren, og over grensen til Slovakia. Der utarbeidet de den første utførlige rapporten fra utryddelsesleiren. På denne tiden pågikk holocaust i Ungarn for fullt, og Auschwitz var inne i sin dødeligste fase med opp mot 10 000 drepte daglig. Opplysninger fra rapporten ble formidlet til jødiske ledere i Ungarn og via Sveits til de allierte. Jødiske ledere ba de allierte om å bombe Auschwitz og jernbanelinjen fra Ungarn. Deler av rapporten ble offentliggjort i sveitsiske aviser, av BBC og i New York Times i slutten av juni 1944 og en kortversjon av kom til utenriksdepartementet i London 4. juli. Rapporten bidro til at transportene av jøder fra Ungarn til Auschwitz ble stanset i juli 1944. Vrba mente at det var lite og langsom respons på Vrba-Wetzler-rapporten og at langt flere kunne vært reddet. Vrba vitnet ved flere rettssaker etter andre verdenskrig. Flukten ble i 2021 fremstilt i en slovakisk spillefilm.
Andrew Luck
2017-sesongen
Etter operasjonen i offseason deltok Luck ikke i treningsleir eller i sesongoppkjøringen, og det ble annonsert at han kom til å gå glipp av kamper i seriespillet også. Scott Tolzien startet i sesongåpningen mot Los Angeles Rams, og den nylig signerte Jacoby Brissett tok over som starter i uke 2 mot Arizona Cardinals. Etter Colts' nederlag i uke 4 mot Seattle Seahawks annonserte Colts' general manager Chris Ballard at Luck skulle begynne å trene igjen, men ikke var klar for kamp. Den 2. november ble Luck plassert på skadelistene, som betydde at han ikke kom til å få spilletid i 2017-sesongen. Den 11. november ble det avslørt at Luck kom til å reise til Europa for behandling for skulderskaden. Etter at han kom tilbake til USA ble han plassert i et kasteprogram. Dette tok ham til Los ANgeles hvor han gikk gjennom en rehabiliteringsprosess med en kastetrener. Den 7. februar kunne Ballard fortelle at Luck ikke trengte å opereres igjen.
Rudolf Vrba
Vrba ble etter krigen professor i farmakologi ved University of British Columbia.
Alexei Almoukov
Alexei Almoukov (født 22. mars 1990) er en australsk skiskytter. Han representerte landet sitt under Vinter-OL 2014 i Sotsji, der hans beste resultat var nummer 45 på normaldistansen.
Rudolf Vrba
Bakgrunn
Vrba ble født Walter Rosenberg 11. september 1924 i Topoľčany i Tsjekkoslovakia (fra 1993 i Slovakia) som barn av Helena Rosenberg (født Gruenfeldová) og Elias Rosenberg. Faren var sagbrukseier. Hans morfar, Bernat Grünfeld, ble drept i Majdanek. Jødiske slovaker ble utsatt for forfølgelse straks Republikken Slovakia var opprettet i mars 1939. I 1939 ble Vrba utvist fra gymnaset i Bratislava på grunn av jødeforfølgelser fra det antisemittiske og nazivennlige regimet i Republikken Slovakia. Han tok seg da arbeid og fortsatte skolearbeidet på egen hånd blant annet med fagene kjemi, engelsk og russisk. Jødene i Slovakia ble tvunget til å gå med jødestjerne (gul stjerne) på klærne. Regimet hadde mål om et jødefritt Slovakia og tilskyndet utvandring og innledet i 1940 en gradvis ghettoisering. Jødiske barn og unge ble utvist fra den offentlige skolen. Jødene i Slovakia ble fra september 1941 pålagt å gå med gul stjerne på klærne. I 1942 begynte han å planlegge flukt til Storbritannia, og fikk penger og klær av foreldrene til flukten.
Andrew Luck
2018-sesongen
Etter å ha startet sesongen 1–5 vant Luck og Colts de fem neste kampene. I uke 7 hadde han 156 pasningsyards og fire touchdowns i en 37–5 seier over Buffalo Bills. I de to neste kampene, mot Oakland Raiders og Jacksonville Jaguars, hadde Luck tre touchdownpasninger i hver kamp. I uke 11 fullførte Luck 23 av 29 pasninger for 297 yards og tre touchdowns og fikk dermed en 143,8 passer rating i en 38–10 seier over Titans, som tjente ham tittelen som AFC Offensive Player of the Week. I en 27–24 seier over Miami Dolphins i uke 12 hadde Luck sin åttende kamp på rad med minst tre touchdownpasninger. I uke 16 ledet Luck Colts til sitt 21. comeback i fjerde kvarter mot New York Giants, hvor han sikret seieren 28–27 med en touchdownpasning til Chester Rogers med 55 sekunder igjen av ordinær spilletid. Luck satte også en sesongrekord for fullførte pasninger. Colts slo Titans i sesongfinalen og sikret en plass i Wild Card-runden, med ni seiere i sesongens ti siste kamper. Luck fullførte sin første sesong etter skaden med 4 593 pasningsyards, 39 touchdowns og 15 interceptions. I Wild Card-runden overrasket Colts med en seier over divisjonsmestrene i AFC South Houston Texans på 21–7. I kampen hadde Luck 222 pasningsyards, to touchdowns og én interception. I divisjonsrunden, møtte Colts AFC West-mesterne Kansas City Chiefs. Luck hadde 203 pasningsyards og én touchdown, men Colts tapte kampen 31–13.
Rudolf Vrba
Bakgrunn
Den da 19 år gamle Walter Rosenberg ble Rudolf Vrba etter flukten fra Auschwitz, et navn han beholdt resten av livet, og han brukte 7. april (dagen han unnslapp Auschwitz) som fødselsdato.
Andrew Luck
2018-sesongen
Ved sesongslutt ble Luck utpekt til sin fjerde Pro Bowl noensinne, og ble også tildelt Natoinal Football League Comeback Player of the Year Award av Pro Football Writers Association.
Rudolf Vrba
Forsøk på flukt til Ungarn
Republikken Slovakia begynte deportasjoner til dødsleirene i det okkuperte Polen i mars 1942, og var det første landet som frivillig sendte sine innbyggere til dødsleirene. I mars 1942 ønsket han å flykte til Storbritannia via Ungarn. Det var vanskelig for ham å ta toget mot grensen ved Sereď på grunn av de stadige kontrollene om bord. Foreldrene fikk en bekjent av faren til å kjøre ham i taxi, og han gikk gjennom åkrer over grensen til byen Galanta der han hadde bekjente (Ungarn hadde tatt over den sørlige delen av Slovakia inkludert Galanta etter tysk press i 1938). Han kom seg med tog videre til Budapest der han etter noe frem og tilbake bestemte seg for å reise hjem til Trnava i nærheten av Bratislava. På retur over grensen ble han anholdt av ungarske vakter og banket opp i arrest, mistenkt for å være spion. De ungarske vaktene jaget ham deretter over grensen til Slovakia der han ble anholdt av slovakiske grensevakter, og plassert i transittleiren Novaky øst i Trenčín-regionen. Vrba forsøkte å stikke av fra Novaky, men ble tatt til fange igjen.
Andrew Luck
Pensjonering
Den 24. august 2019, etter syv sesonger og bare 29 år gammel, annonserte Luck at han skulle pensjonere seg. Under en pressekonferanse pekte Luck til sine mange problemer med skade og rehabilitering som hovedgrunnen for avgjørelsen, og sa:"'I've been stuck in this process. I haven't been able to live the life I want to live. It's taken the joy out of this game.  The only way forward for me is to remove myself from football.  This is not an easy decision.  It's the hardest decision of my life.  But it is the right decision for me.'"
Ettersom at Luck var relativt ung da han pensjonerte seg blir han av flere sett på som en av de beste profesjonelle idrettsutøverne noensinne til å avslutte sin aktive karriere i sin storhetstid.
Sponsorer og forretningsavtaler
I mars 2012 ble Luck signert til Nike, Inc. som en utøver.
Rudolf Vrba
Til Majdanek og Auschwitz
Han var i forbindelse med dette til stede da jernbanetransportene ankom, og han la merke til hvor lite de deporterte visste om Auschwitz. Vrba registrerte at flere hadde med seg klær for ulike årstider og kjøkkenutstyr, noe som for Vrba tydet på at de trodde på det dreide seg om forflytting og bosetting et annet sted.
Andrew Luck
Sponsorer og forretningsavtaler
I september 2013 ble Luck en partner og investor med BodyArmor SuperDrink.
Rudolf Vrba
Til Majdanek og Auschwitz
Når et tog med deporterte var på vei, ble 100–200 fanger i Aufräumungskommando bevoktet av 10–15 SS-menn sendt til jernbanerampen. Rampen ble bevoktet av rundt 50 bevæpnede SS-menn. Togene besto av 20–40 godsvogner, i noen tilfeller 50–60. Vrba var vitne til at det kom tog fra Frankrike, Belgia, Nederland, Theresienstadt, Slovakia, Polen, Hellas og det vestlige Ukraina. Vrba anslo at han i perioden august 1942–juni 1943 var tilstede ved 100 til 300 ankomster (han tok ikke notater og kunne ikke gjøre et mer nøyaktig anslag). Hver vogn hadde 80 personer, i noen tilfeller 100 eller flere, og de hadde vært underveis i 2–10 dager. Når vognene var veldig overfylte kunne det være flere titalls døde ved ankomst. De deporterte hadde som regel med seg nok mat, men de fikk ikke særlig drikkevann i løpet av reisen. Han så hvordan de nyankomne ble sortert, slik at unge og arbeidsføre fikk leve, mens flertallet ble avlivet. Sorteringen ble gjort av en lege i SS. De som fikk leve for å arbeide ble registrert, mens de som ble sendt i gasskammeret ble ikke registrert. Fra jernbanerampen på utsiden av leiren ble fangene fraktet med lastebil til gasskammeret (sporet ble forlenget inn i Birkenau våren 1944 da Vrba flyktet). Vrba anslo at 80–90 % av de deporterte ble gasset rett etter ankomst.
Andrew Luck
Privatliv
Den 17. juni 2012 fullførte Luck en bachelor i arkitektonisk design ved Stanford og ble tildelt Al Masters Award, som utdeles til en utøver hvert år, "for the highest standards of athletic performance, leadership and academic achievement." Han har sagt at hans favorittmusiker er Bruce Springsteen. Luck liker å lese og har blitt kjent som Colts' bibliotekar, som gir bokforslag til lagkameratene sine; i 2012 sa han at hans favorittbok var Henri Charrières Papillon, og han liker også Bernard Cornwell litteratur. På banen overrasker Luck motspillere med kommentarer som man ikke kan være sikker på om er frekt ment: når han blir taklet gir han ofte motstanderen kompliment på taklingen. Etter en takling av linebacker Ryan Kerrigan som førte til en fumble hadde ikke Luck muligheten til å gratulere Kerrigan umiddelbart og måtte vente til senere i kampen "to tell Kerrigan how great he was doing". Kerrigans reaksjon var "You want to say thank you but then you say 'wait a second—I'm not supposed to like you!'"
Rudolf Vrba
Forberedelser til holocaust i Ungarn
I midten av januar 1944 la han merke til at det ble anlagt et nytt jernbanespor inn i Birkenau, noe som ville forenkle arbeidet med å føre nyankomne til gasskammeret. Den ikke-jødiske tyske kapoen «Yup» (internert på grunn av fagforeningsarbeid og merket med rød trekant som politisk fange) som arbeidet på en ny jernbaneplattform (ankomstrampe) fortalte at SS ventet omkring en million ungarske jøder, og at den gamle rampen på det åpne området mellom Auschwitz I og Birkenau ikke var tilstrekkelig til å håndtere slike mengder. Ungarn hadde på den tiden det største, intakte jødiske samfunnet i Europa og hadde til da vært beskyttet av landets regjering.
Andrew Luck
Privatliv
Den 31. mars 2019 giftet Luck seg med Nicole Pechanec. Den 14. juni 2019 kunne han annonsere at de ventet sitt første barn. Paret fikk sitt første barn i november 2019.
Rudolf Vrba
Forberedelser til holocaust i Ungarn
Forberedelsen innebar forlengelse av sidesporet 2 kilometer fra den opprinnelige plattformen nesten til drapsanlegget inne i Birkenau. Ifølge Vrba ville dette forenkle logistikken betydelig. Vrba aksepterte straks Yups forklaring og la daglig merke til anleggsarbeidet der hundrevis av fanger medvirket på jernbanesporet og den nye plattformen. Vrba ble også fra andre kapos fortalt at dette var forberedelser til å ta mot ungarske jøder. De jødiske ungarerne ble omtalt som «ungarsk salami» i SS-sjargong, med henvisning til den typiske maten fangene tok med på lange reiser, mat SS-menn tok selv (nederlendere hadde med seg ost, fra Frankrike kom det sardiner og fra Hellas oliven).
Andrew Luck
I media
I 2013 spilte Luck seg selv i femte sesong av komedien Parks and Recreation sammen med lagkameratene Reggie Wayne, Anthony Castonzo, Robert Mathis og Adam Vinatieri.
Rudolf Vrba
Forberedelser til holocaust i Ungarn
Vrba la merke til at det innenfor Auschwitz ikke var så strengt hemmelighold, og informasjon gikk fra SS til kapos og til vanlige fanger. Praktisk talt alle fanger i leiren visste hva som ville skje med nyankomne som selv ikke visste noe: Vrba møtte ikke en eneste deportert som kjente til drapsanlegget på forhånd. Han mente at hemmelighold var avgjørende for at massemordet og tyveriet i Auschwitz kunne pågå uforstyrret i over 2 år. Jødenes passive holdning var etter Vrbas vurdering ikke resultat av jødenes underlegenhet slik nazistene hevdet. Vrba mente at jødenes lydighet skyldtes håp om å unnslippe den tiltagende antijødiske volden på hjemstedet: De håpet å komme til et relativt tryggere bosettingsområde eller i det minste at de kunne overleve i et slags jødisk reservat i øst.
Andrew Luck
I media
Siden 2015 har det eksistert en parodikonto på Twitter under navnet "Capt. Andrew Luck". Kontoen tweeter om Lucks karriere som om det var en soldat i den amerikanske borgerkrigen som sendte brev hjem til familien.
Rudolf Vrba
Forberedelser til holocaust i Ungarn
Tyskland okkuperte Ungarn 19. mars 1944 i hovedsak av militærstrategiske motiver. Det tyske regimet hadde forberedt en slik aksjon fra høsten 1943. SS-offiseren Adolf Eichmann og hans Sondereinsatzkommando Eichmann kom 21. mars 1944 til Budapest  og en uke senere var en landsdekkende plan for internering og gettoer klar. Den avgjørende beslutningen ble tatt 23. april der tyske og ungarske representanter ble enige om deportasjon av absolutt alle jøder i Ungarn. Forberedelser og planlegging pågikk i april og tidlig mai, blant annet var Rudolf Höß i Budapest for å diskutere fremdriftsplanen for deportasjonene med Adolf Eichmann og de ungarske statsbanene (MÁV). Deportasjonene til Auschwitz begynte 15. mai 1944 og pågikk deretter i stort tempo.